VEGA præsenterer

**Weekenden i VEGA Klub: Okay funky og dedikerede godbidder fra kendte dj’s**

*Start weekenden med stil i selskab med den farverige hiphop-klub Dedikeret fredag aften til beats fra et tidligere medlem af Den Gale Pose. Lørdag kan man trygt feste videre, når vores resident dj-kollektiv Okay Funky fyrer op for dansegulvet med sprøde afrobeats.*  
  
**Fredag: Dedikeret m. Nick Coldhandz, DJ Cars10 og KCL**

Dedikeret er en klub, der sætter fokus på hiphop i alle dets former. Klubben ønsker at bidrage med anderledes og internationale hiphop-dj's for at præsentere den danske scene for nye, gamle, kendte og ukendte dj's.

Denne aftens line-up består af Nick Coldhandz (Den Gale Pose), DJ Cars 10 og KCL, der pumper soul, funk, R&B, electro og above all: BOOM BAP-hiphop!

Aftenens tilbud i baren: Somersby til 40 kr.  
 **Lørdag: Okay Funky m. DJ Wal + Stunn Gunn**Aftenen byder både på velkendte og nye ansigter i afromusikkens tegn.

[Okay Funky](https://soundcloud.com/okayfunky) er et 4-mands producer, musiker og dj-kollektiv med fangarmene langt ude i verden. Siden efteråret 2012 har gruppen udgivet flere ep’er samt produceret og remixet for kunstnere som bl.a. Pharfar, Raske Penge og Kaka. Okay Funky har vist sig som habile festmagere med optrædener under RAW, Bas Under Buen, og Distortion. Desuden har flere af medlemmerne kørt faste klubaftener på bl.a. Donkey Club, Jolene og Bakken i Kødbyen.   
  
På selve aftenen kan man også opleve radiovært, video-dj og mixtape-udgiver [DJ Wal](https://soundcloud.com/dj-wal) mixe den bedste afro-pop med egne remix, R&B og hiphop.   
En af Danmarks tungeste trommeslagere [Stunn Gunn](http://www.redbullstudios.com/copenhagen/recordings/cph-mix-012-stunn-gunn) kigger også forbi med uimodståelige mixtapes og et dj-sæt inspireret af hans ture til Afrika. Han har turneret med navne som DJ Vadim, Omar (UK), Tue Track, Kidd, TopGunn.  
  
Aftenens tilbud i baren: Jameson & Ginger til 55 kr.

**Fakta om VEGA Klub i uge 11:  
 Klub Dedikeret**Fredag den 18. marts 2016

Ideal Bar, Enghavevej 40, 1674 Kbh. V

40 kr. + gebyr

Læs mere om arrangementet og køb billet [HER](http://vega.dk/event/vega-klub:-dedikeret--20971)   
**Okay Funky**

Lørdag den 19. marts 2016

Fri entré

Læs mere om arrangementet [HER](http://vega.dk/event/vega-klub:-okay-funky-21147)